钦定古今图书集成/方舆汇编/职方典/第1425卷 > 平乐府学校考 府志
## 钦定古今图书集成/方舆汇编/职方典/第1425卷 > 平乐府学校考 府志

本府

“平乐府儒学　宋时旧址在城东二里《考》盘涧之西。宣和间，知州严以讽徙城内。淳熙中，太守王光祖复迁旧址。元初毁于兵，至元己卯，知州孙武德经营。创始十五年，武德之子梦得再知州事，乃继成之。后圮至正十二年，拓拔元善重建。明洪武二十七年，知府张信增建厨库。宣德十年，知府唐复鼎建殿堂。正德十” 年，知府张重修。嘉靖四年，知府李彦徙城内凤凰山麓。万历七年，参政陈应春建“敬一亭” ，凿泮池，树棹楔。十九年，知府黄文炳重修大殿、两庑前为戟门、棂星门，后为明伦堂，两翼为斋，最后为尊经阁。启圣祠在明伦堂西，名宦祠附东庑前，乡贤祠附西庑前。崇祯末，尽烬于兵。

皇清顺治十六年，知府王延裪始建“明伦堂。”十八年，

“建大成殿，悉出草创。康熙九年，知府杨荣引知县陈光龙捐俸同邑绅重修，并新建左右两庑。棂星门外建仪门五间，砖墙二面，庙貌庶几复古焉。” 甲寅后，兵燹荒圮。二十年，署知府娄仿舜修建明伦堂、启圣宫，并殿庑门垣，葺而新之。道乡书院　在府城东北，久毁。嘉靖九年，提学佥事黄佐、知府龙大有重建，以祀邹忠公浩，张治有《记》。

皇清康熙六年，兵巡道胡朝宾重建《坊表》，改为《访贤》。

书院邑人袁景星有记

明贤书院　在府前，今废。

学田　原额七顷一十九亩，每亩折租银不等，共该银七十三两九钱八分二釐三毫三丝。平乐县儒学　旧在城北龙兴观，明洪武四年建，知县高忠创立。永乐二年，知县陈应文重修。二十年，推官邹宁复修，杨懋有记。正统元年，知府唐复重修。弘治间，被水冲没，知府谢湖改附府学。正德间，诏裁革冗员，生徒亦隶郡庠。万历三十四年，知县陈御墀详请将南门内明贤书院改建，唐世尧有记。崇祯末年废。今仍附府学合祀。

旧社学　二所一在西门外塔街，一在府儒学左，今废。

学田　原额五顷五十亩，每亩折租钱不等，共该银六十一两八钱三分六釐五毫。

外州县

恭城县儒学　旧在县治东南凤凰山，明永乐八年建。成化十三年迁县时知县夏玮建于县西，学后有泽，知府杨魁凿池一区，引水入焉，名曰洗砚池。正德九年，参政蔚春见殿堂圮坏，发赎锾修理。知县陈猷捐俸区画，以助不逮，辟基重建。正德十三年，兵备副使张祐建“腾蛟” 、《起凤》二坊于棂星门左右，因风水不利。嘉靖庚申岁，知县杨钧迁县西隅，凡三迁，始定殿堂斋庑，岁久圮坏。万历二十年，知县任思申请修建庙学之制，外为棂星门，以石为柱，外有泮池，门之内为戟门，东侧为宰牲所，祭器寄贮库。戟门内为拜阶，中为露台，上为

先师庙：庙右为“启圣祠” 二座。前座知县任思建，后

署县事教谕朱较建。庙之左为明伦堂，知县任思修。堂之左右建进德、修业两斋，久废。堂之前为月台，台之前为甬道，外为进贤门，匾曰“腾蛟起凤。” 外为儒学门，题曰“修道崇德。” 儒学门之左为教谕斋，又左为训导斋，各三座。知县任思修，后县令陈朝策重修，周围砖砌。惟二斋崩圮，竟成荒莽，赁民房以居。天启五年，署县事同知庄日宣、知县张汝醇继修庙堂门庑，周围缭以重垣，棂星石柱，下增新栅。复支学租银二十四两，买学前民居一所，为教谕斋，匾曰“清斋公署。”

皇清定鼎，先经寇变。康熙九年，知县曹林韵申详请

建捐助未敷先将

圣殿两庑。启圣祠重修，馀俟再建。

学田　原额二顷六十三亩，每亩折租银不等，该银二十六两七钱六分。

富川县儒学　在县治西南隅一里。明洪武二十九年建，久毁。成化四年，知县韦忠重建，有记。弘治二年，知县刘时雍复修，周孟中有记。正德元年，督学姚镆徙建城北隅迎恩坊，命知县张冕董其事。嘉靖间，通判邓辂易棂星门以石，内为泮池。十七年，教谕徐一翰命工凿之，上为泮桥，邑人张惠有记。二十二年，知县陈东重修。万历九年，知县周笃棐重建。直上为㦸门，凡三门。东侧为宰牲所，西侧为祭器库，左为东庑，右为西庑，中为露台，上为

“先师庙” 右为儒学门，内为“贤路” ，直上为“礼门” ，门左

为进德斋，右为修业斋，上为明伦堂，堂后为尊经阁、敬一亭，《箴》在其中。上为启圣祠，左为名宦祠，右为乡贤祠。教谕廨在修业斋，汪若水有《记》。三十五年，知县张文燿、教谕张翊捐置学田、学铺。明末屡经兵燹，烧毁无存。

皇清顺治十四年，知县雍恭建。康熙四年，知县张鹏

翼重修。十年，知县刘钦邻、教谕颜以庄重建启圣祠。外明伦堂、尊经阁、名宦、乡贤二祠，教谕廨，俱存。基址见今修建。

江东书院　在县北六十里秀峰。宋嘉定十四年，澹然居士毛基建，有《记》。

社学　在守御所东

学铺五间　，教谕童大濩、张翊建。外有空地一所。江东学铺十五间，每年共收租银九两五钱。学田　原额七十七亩一分零，共米三十二石九斗。每石征折银三钱五分，共该银一十一两五钱一分三釐三毫零。

贺县儒学　殿一座，东西庑各一间。兵燹后颓坏。

皇清康熙二年修复，左右库房各一间。“泮池桥”，嘉靖

二十六年，教谕毛纯造棂星门三间，旧用木柱。嘉靖三十六年，县丞石汝砺更以石会裁革，送部调用。未毕工，经历石渠成之。启圣祠一间，先以玉虚观地为之。观毁，建于明伦堂后；“敬一亭” 一间，知县王聪置石碑七通于旧学，后移置于新学中。“明伦堂” 三间，万历五年本府通判程世采署。县廓而新之，建“鸣阳书院” 一所，内讲堂三间，号房十间，大门一间，照壁一座，今作训导衙。年久倾颓。康熙五年本府通判白鳌宸、推官吴矿等重建成德斋一间，达材斋一间。教谕宅二座，在儒学门右。嘉靖二十三年教谕李文贵建，改作训导衙。年久倾圮。康熙九年，知县何标、教谕刘懋沛捐俸建，复仍为教谕衙署。名宦祠新修乡贤祠一间，新修书院一座，内官厅一，门楼一，两旁厢房各一，名曰昂霄书院，堂曰“奎光。” 万历癸卯乡绅毛翊建，今毁。按《县志》：“旧学在城东，宋郡守邓辟所建。元至正初，郡守刘晋重建，十六年毁。知府孙逢宸再创殿庑门堂，馀皆未备。明洪武十年，因其旧而增饰之。永乐十三年，主簿傅岳重修。成” 化三年，知县蒋智重修一新，本府知府袁衷有“记。” 嘉靖十三年，知县王聪重修，迁大成殿稍前，易故增新。二十三年，参政曾存仁、副使朱良、本府知府姜梁至县，见旧学不利，因迁于南门内玉虚观地。教谕李文贵议卖旧学地偿其费，巡按御史陈宗夔以擅迁题参，并贡生董玉爵等俱被诬，时论惜之。万历甲午，翁知县大修殿堂等处，俱培土高二、三尺。后年久庙宇倾颓，教谕衙舍仅遗荒基。署印本府推官周伯逊详允动支银两修复，今仍之。

社学　二所，一在县前，一在水东，已经烧毁。水东学铺五间　，原额租银十一两九钱三分四釐。向因倾圮无存，止存铺地召佃承认，自备茅木结盖，共得租银二十两零五钱，尚缺银九两四钱三分四釐。

学田　原额四顷九十六亩六分五釐有零。每亩征银七分五釐二毫有零，共租银三十七两三钱九分五釐有零。

修仁县儒学　在县东关外。成化间筑城迁县东，后再迁城南门外。明末，朱晋明迁于城南郭外，不数年而圮。

皇清顺治十二年，署县事高际运睹学宫颓敝，仍迁

城内旧址而修葺之。康熙八年，知县李子实捐造启圣宫，筑土墙，凿泮池，但明伦堂、棂星门、名宦祠、仪门、斋舍各处尚未建。十一年，知县陈锡畴募理。十三年，毁于兵。十九年，署县事王用诹、署训导莫显璋倡率修葺，建复启圣祠、仪门、明额廪，增生员各六名。

学田　：原额大小十五坵，税田八亩八分四釐，该银四两六钱五分七釐七毫。实在成熟田五坵，租银一两五钱一分七釐七毫，递年按熟征。

解布政司，或解“提学” ，移解《司库》。

荔浦县儒学　旧在县东，宋徙县西。元至正己丑，主簿石天岳重修，有记。明洪武初，知县马宥重建。景泰元年，知县伍绘改迁城邑，移建于今县城之西。万历十二年，知县吕文峰重建殿、祠、堂、斋兵燹后颓，明伦堂尚存。

先师殿、“启圣宫，皆覆以茅” ，两庑、两祠、仪门、棂星门。

俱未设

皇清康熙四年，知县钱周鼒始重建圣庙一座。庙后

为明伦堂。堂之东为学仓，西为祭器库。左右庑下为进德、修业两斋。堂之东后为启圣祠，前为名宦、乡贤二祠，又后为教谕廨。儒学门在棂星门左。

社学　在儒学东隅。今废。

学田　旧有田六百亩，坐落朦胧三峒，因贼首覃公段作乱，其田尽荒。壬申大征之后，尽给土司兵耕种。万历元年，兵备道金柱复拨学田二百亩，在中峒东村，岁解学租银十两，义雷学租银二两四钱，寺门学租银二两，共银十四两四钱。

昭平县儒学　明万历间，知县冷茂松修建。越十年，知县柯寿恺复修。

皇清康熙元年，知县陈定国重建文庙一座、“启圣宫。”

宫墙、明伦堂、大门、仪门、泮池。八年，金人鼐重修。学租　额征银十二两一钱五分三釐有奇。永安州儒学　原在城内州治西。成化间，都御史朱英委参议谢绶创立，陈献章记。嘉靖间火，知州杨钧重建，后迁南门外。

皇清康熙五年，知州邓林尹重建。

圣殿一座、东西庑各一座。棂星门一座、“启圣祠一”

座。十一年，知州何呈秀建立文昌阁一座、明伦堂一座。十九年，知州丁亮工重修，督学王如辰有《记》。

学田　原额五十二亩，每亩折租银一钱四分，共银七两二钱八分。